b'\n_START_ARTICLE_\nAistis Mickevi\xc4\x8dius\n_START_SECTION_\n\xc5\xa0eima\n_START_PARAGRAPH_\nSesuo Agn\xc4\x97 Mickevi\xc4\x8di\xc5\xabt\xc4\x97-Butien\xc4\x97, sporto trener\xc4\x97.\n_START_SECTION_\nBiografija\n_START_PARAGRAPH_\nGim\xc4\x97 Vilniuje, \xc4\x8dia baig\xc4\x97 vidurin\xc4\x99 mokykl\xc4\x85. _NEWLINE_Lietuvos teatro ir muzikos akademijoje baig\xc4\x97 aktoriaus meistri\xc5\xa1kumo studijas (kurso vadov\xc4\x97 Dalia Tamulevi\xc4\x8di\xc5\xabt\xc4\x97). _NEWLINE_Kaip laisvai samdomas aktorius vaidino Lietuvos Nacionaliniame dramos teatre_NEWLINE_, Valstybiniame Jaunimo, Oskaro Kor\xc5\xa1unovo ir Valstybiniame Vilniaus Ma\xc5\xbeajame teatruose. \xc5\xa0iuo metu vaidina "Domino" teatre. Taip pat ra\xc5\xa1o rengini\xc5\xb3, reklam\xc5\xb3 ir TV laid\xc5\xb3 scenarijus, veda renginius, garsina animacinius ir meninius filmus (LNK)._NEWLINE_2005 - 2014 metais dirbo radijo stotyje M-1. I\xc5\xa1 prad\xc5\xbei\xc5\xb3 su kolega Mindaugu Stasiuliu ved\xc4\x97 vakarin\xc4\x99 laid\xc4\x85 jaunimui "\xc4\x8cia mano pyyp...", kur \xc4\x97m\xc4\x97 kalb\xc4\x97ti \xc4\xafvairi\xc5\xb3 persona\xc5\xbe\xc5\xb3 l\xc5\xabpomis. Taip atsirado dizaineris \xc5\xbdu\xc5\xbeu, suvalkietis Ram\xc5\xabnas ir pensininkas Vydas, da\xc5\xbenai pasirod\xc4\x99s kartu su Saul\xc4\x97nu (Mindaugas Stasiulis) kaip parodij\xc5\xb3 grup\xc4\x97 \xe2\x80\x9e\xc4\x8ciulpuon\xc4\x97liai\xe2\x80\x9c._NEWLINE_Nuo 2009 met\xc5\xb3 kovo iki 2014 met\xc5\xb3 kovo kartu su Mindaugu Stasiuliu ved\xc4\x97 rytin\xc4\x99 program\xc4\x85 \xe2\x80\x9eM-1 ryto \xc5\xa1ou".    _NEWLINE_Aistis Mickevi\xc4\x8dius yra dalyvav\xc4\x99s daugyb\xc4\x97je televizijos projekt\xc5\xb3._NEWLINE_Taip pat Aistis Mickevi\xc4\x8dius yra \xc5\xbeinomas kita savo veikla. Jis vizualinis ir kvap\xc5\xb3 menininkas, dalyvauja \xc4\xafvairiuose projektuose, rengia parodas._NEWLINE_2011 metais \xc4\xafregistravo ir pristat\xc4\x97 savo ni\xc5\xa1in\xc4\x97s autorin\xc4\x97s parfumerijos prekin\xc4\xaf \xc5\xbeenkl\xc4\x85 "FUMparFUM"._NEWLINE_2016 metais Aistis Mickevi\xc4\x8dius i\xc5\xa1leido pirm\xc4\x85j\xc4\x85 lietuvi\xc5\xa1k\xc4\x85 knyg\xc4\x85 apie parfumerij\xc4\x85 - "Kvepalai" (leidykla "Obuolys")._NEWLINE_2017 m. \xc5\xbdini\xc5\xb3 Radijo eteryje ved\xc4\x97 pokalbi\xc5\xb3 laid\xc4\x85 "A\xc4\x8di\xc5\xab, kad pakviet\xc4\x97te".'